
Z A P I S N I K
15. sjednice Vijeća Mjesnog odbora Jarun, 31. kolovoza 2022. u prostorijama Mjesnog odbora Jarun, Hrgovići 57a, s početkom u 19:00 sati


PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Lea Galović, Franjo Klečina, Hrvoje Kuharić, Nikica Mihaljević, Krešimir Petlić, Lora Rajić, Vladimir Slošić, Petar Vranjković, Damir Švizer.

ODSUTNI ČLANOVI VIJEĆA:
Ljiljana Marks-Šikić.

Predsjedava: Mario Devčić, potpredsjednik Vijeća.
Zapisnik vodi: Lea Galović, članica Vijeća Mjesnog odbora Jarun.

	Potpredsjednik konstatira da je prisutno 10 od 11 članova Vijeća, što znači da Vijeće može pravovaljano odlučivati te otvara 15. sjednicu Vijeća Mjesnog odbora.

	Vijeće uz 9 glasova ZA i 1 PROTIV prihvaća tekst Zapisnika 14. sjednice Vijeća Mjesnog odbora Jarun, održane 6. srpnja 2022.

	

	Na prijedlog potpredsjednika Vijeće uz 10 glasova ZA utvrđuje dnevni red koji glasi:

DNEVNI RED

1. Sadnja drveća 
1. na području Mjesnog odbora Jarun
1. na zelenoj površini k.č.br. 4220/3 na križanju Horvaćanske ceste i Ulice Hinka Würtha po zahtjevu J.M.
1. Sanacija prilaza ulazu Hrgovići 59 po zahtjevu D.S. 
1. Pitanja, prijedlozi i obavijesti

Ad 1. a) Sadnja drveća na području Mjesnog odbora Jarun
Potpredsjednik i članica Vijeća Lora Rajić usmeno informiraju članove Vijeća o predmetnoj točci dnevnoga reda te potpredsjednik otvara raspravu. U raspravi sudjeluju: Franjo Klečina, Lora Rajić i Damir Švizer.

		Nakon rasprave Vijeće uz 10 glasova ZA donosi

Z A K LJ U Č A K
o sadnji drveća na području Mjesnog odbora Jarun

1. Vijeće Mjesnog odbora Jarun razmatralo je mogućnost sadnje drveća na području prostora Mjesnog odbora Jarun.
1. Vijeće podržava i potiče svaku inicijativu za ozelenjivanje javnih površina, posebice sadnju drveća, radi stvaranja prigodnoga klimatskog sustava, zelenih oaza te, u konačnici, podizanja kvalitete zraka i razvijanja svijesti o značaju prirodnoga okoliša.
1. Vijeće će svaki zahtjev vezan za ozelenjivanje javnih površina razmatrati u okviru svih pristiglih zahtjeva, ispitati mogućnost sadnje u okviru vlasničke i komunalne infrastrukture, usuglasiti svoje zaključke s Odsjekom za zelene površine i rješavati sukladno raspoloživim sredstvima.
1. Ovaj zaključak se dostavlja Vijeću Gradske četvrti Trešnjevka-jug.


Ad 1. b) Sadnja drveća na zelenoj površini k.č.br. 4220/3 na križanju Horvaćanske ceste i Ulice Hinka Würtha po zahtjevu J.M.
Članovi Vijeća primili su materijal uz poziv.
Potpredsjednik usmeno informira članove Vijeća o predmetnoj točci dnevnog reda te otvara raspravu. U raspravi sudjeluju: Mario Devčić, Franjo Klečina i Lora Rajić.

		Nakon rasprave, Vijeće jednoglasno donosi

Z A K L J U Č A K
o sadnji drveća na zelenoj površini k.č.br. 4220/3

1. Vijeće Mjesnog odbora Jarun razmatralo je zahtjev J.M. o sadnji drveća na zelenoj površini k.č.br. 4220/3 na križanju Horvaćanske ceste i Ulice Hinka Würtha.

1. Vijeće podržava sadnju stabala na predmetnoj lokaciji ali i na cijeloj predmetnoj čestici koja se prostire do križanja Horvaćanske ceste i ulice Hrgovići. Vijeće time želi ozeleniti prazan prostor i eventualno izolirati prometnu buku, te traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Odsjeka za zelene površine, očitovanje o mogućnosti sadnje drveća na predmetnoj lokaciji
1. Zaključak dostaviti Vijeću Gradske četvrti Trešnjevka – jug.
Ad 2. Sanacija prilaza ulazu Hrgovići 59 po zahtjevu D.S.
Članovi Vijeća primili su materijal uz poziv.
Potpredsjednik usmeno informira članove Vijeća o predmetnoj točci dnevnog reda te otvara raspravu. U raspravi sudjeluju: Mario Devčić, Franjo Klečina, Hrvoje Kuharić i Vladimir Slošić.

		Nakon rasprave, Vijeće jednoglasno donosi

Z A K L J U Č A K
o sanaciji prilaza ulazu Hrgovići 59


1. Vijeće Mjesnog odbora Jarun razmatralo je zahtjev D.S. o sanaciji prilaza ulazu Hrgovići 59.
2. Vijeće je suglasno s prijedlogom da se predmetni prilaz sanira kroz Plan malih komunalnih akcija Mjesnog odbora Jarun u 2022.

3. Zaključak dostaviti Vijeću Gradske četvrti Trešnjevka – jug.

Ad 3.  Pitanja, prijedlozi i obavijesti

Potpredsjednik obavještava vijećnike da zabilježe parkirna mjesta u kvartu kojima je potrebno iscrtavanje horizontalne signalizacije. Na sljedećoj sjednici će se napraviti popis koji će biti poslan na VGČ.
Vijećnik Franjo Klečina je otvorio temu komunikacije građana sa članovima mjesnog odbora putem službenog maila MO Jarun. Isto tako postavio je pitanje oko odgovora o stanju Civilne zaštite jer do sada ga niti Vijeće niti on osobno nisu dobili.
[bookmark: _GoBack]G. Klečina zahtjeva izvještaj od nadležnih službi tome zašto u potoku Vrapčaku nema vode jer su prema njegovom viđenju i prije bile velike suše pa potok nije nikada ostao bez vode.

Budući da više nitko ne traži riječ, potpredsjednik konstatira da je dnevni red iscrpljen i zaključuje sjednicu. 

Sjednica završena u 19:40 sati.


Zapisnik sastavila: 							  
Lea Galović

Potpredsjednik
Vijeća Mjesnog odbora
Jarun

Mario Devčić
